નાણા મંત્રાલય
પેટ્રોલિયમ અને કુદરતી ગેસ ક્ષેત્રે મોટી પહેલ
ઉજ્જવલા યોજનાના 1 કરોડ જેટલા લાભાર્થીઓને લાભ મળશે
જમ્મુ અને કાશ્મીરમાં ગેસ પાઇપલાઇન પ્રોજેક્ટ શરૂ કરવામાં આવશે
સ્વતંત્ર ગેસ વાહક પ્રણાલી પરીચાલાકની સ્થાપના કરવામાં આવશે
કોવિડ - 19 લોકડાઉન સમયગાળા દરમિયાન સરકારે દેશભરમાં બળતણનો અવિરત પુરવઠો ચાલુ રાખ્યો હતો. લોકોના જીવનમાં બળતણની આવશ્યકતાના મહત્વને ધ્યાનમાં રાખીને કેન્દ્રીય નાણાં મંત્રી શ્રીમતી નિર્મલા સીતારમણે આજે સંસદમાં કેન્દ્રીય બજેટ 2021-22 રજૂ કરતી વખતે પેટ્રોલિયમ અને કુદરતી ગેસ ક્ષેત્રે કેટલીક મહત્વપૂર્ણ પહેલની ઘોષણા કરી હતી. :
- ઉજ્જવલા યોજનાનો 1 કરોડ અતિરિક્ત લાભાર્થીઓ સુધી વ્યાપ વધારવામાં આવશે. આ યોજનાનો લાભ 8 કરોડ પરિવારો મેળવી ચુક્યા છે.
- આગામી ત્રણ વર્ષમાં, શહેરી ગેસ વિતરણ નેટવર્કમાં 100 વધારાના શહેરો ઉમેરવામાં આવશે.
- જમ્મુ અને કાશ્મીરના કેન્દ્ર શાસિત ક્ષેત્રમાં ગેસ પાઇપલાઇન પ્રોજેક્ટ શરૂ કરવામાં આવશે.
- ભેદભાવ મુક્ત તમામ કુદરતી ગેસ પાઇપલાઇન્સમાં બુકિંગ અને સામાન્ય વાહક ક્ષમતાના સંકલનને સરળ બનાવવા માટે એક સ્વતંત્ર ગેસ વાહક પ્રણાલી પરીચાલાકની સ્થાપના કરવામાં આવશે.
SD/GP/BT
(